《应妙寺即白塔寺僧慧乾居之》
明代·黎民表

杖钵携来久，香灯静院偏。栽花成野径，接竹引春泉。

支遁逍遥论，天台止观禅。坐来忘妙说，塔影挂窗前。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。